Διομήδης Συμεωνίδης

Ο Διομήδης Συμεωνίδης (Λευκωσία 1908 - 24 Απριλίου 1981 ), ήταν Κύπριος αθλητής του στίβου και ποδοσφαιριστής, διεθνής με την Εθνική Ελλάδος. Αποτέλεσε έναν από τους πρωτοπόρους τους αθλήματος στην Κύπρο και ήταν ιδρυτής του ΑΠΟΕΛ.

 Ξεκίνησε το ποδόσφαιρο στην Αγγλική σχολή Νιούχαμ και στο Παγκύπριο γυμνάσιο όπου φοιτούσε και ταυτόχρονα έκανε στίβο, αντισφαίριση, κρίκετ και χόκεϊ επί χόρτου. Το 1923 έπαιξε για τον Ποδοσφαιρικό Όμιλο Παγκύπρια και έπειτα στον Πανεργατικό και από το 1924 έως το 1926 αγωνιζόταν στο Τραστ. Το 1926 γνωρίστηκε με τον Γιώργο Πούλια σε έναν αγώνα με τον ανεξάρτητο Αετό Λευκωσίας και τον ακολούθησε στην ίδρυση του ΠΟΕΛ, αποτέλεσε ιδρυτικό του μέλος αλλά και από τους πρώτους ποδοσφαιριστές του συλλόγου. Θεωρείται μαζί με τον Πούλια οι εμπνευστές της δημιουργίας του ΑΠΟΕΛ και ιδρυτές του. Αγωνίστηκε στη θέση του επιθετικού σημειώνοντας πολλά γκολ κινώντας το ενδιαφέρων του Παναθηναϊκού όπου και πήρε μεταγραφή το 1929. Ήταν η πρώτη μεταγραφή κύπριου ποδοσφαιριστή έξω από τα σύνορα της χώρας. Στον Παναθηναϊκό έκανε μεγάλη καριέρα και αγωνίστηκε 5 φορές με την εθνική Ελλάδος. Σε 32 συμμετοχές στο Πανελλήνιο πρωτάθλημα σημείωσε 9 γκολ ενώ σημείωσε άλλα 13 γκολ για το πρωτάθλημα Αθηνών. Κατέκτησε το πρωτάθλημα Ελλάδας του 1930 και 3 πρωταθλήματα Αθήνας (1929, 1930, 1931). Το 1934 επέστρεψε στο ΑΠΟΕΛ , προπονητής και ποδοσφαιριστής, και το 1935 στο Τραστ κατακτώντας και το μοναδικό του πρωτάθλημα Κύπρου. Σταμάτησε το ποδόσφαιρο το 1936. Σαν αθλητής του κλασικού αθλητισμού αγωνίστηκε με το ΑΠΟΕΛ και το 1929 στους πανελλήνιους αγώνες της Λεμεσού κατέκτησε το χρυσό μετάλλιο στη σκυταλοδρομία. Αγωνιζόταν επίσης στην λιθοβολία, σκυταλοδρομία και την σφαιροβολία όπου διακρίθηκε επανειλημμένα. Στην εθνική Ελλάδος αγωνίστηκε τη περίοδο 1930-1932 χωρίς να σημειώσει γκολ. Υπήρξε ο πρώτος Κύπριος ποδοσφαιριστής που αγωνίστηκε στην εθνική Ελλάδας μετά από την επιμονή του Γιόζεφ Κίνσλερ. Πρώτος του αγώνας ήταν στις 7 Δεκεμβρίου 1930 στο γήπεδο του Παναθηναϊκού σε αγώνα για το 1ο βαλκανικό κύπελλο με αντίπαλο τη Βουλγαρία και με σκορ 6-1 υπέρ της Ελλάδος. 2η συμμετοχή το 1931 επίσης για το ίδιο βαλκανικό κύπελλο στον αγώνα Γιουγκοσλαβία - Ελλάδα 4-1. 3η συμμετοχή του στο φιλικό παιχνίδι Ελλάδα - Β΄Ουγγαρίας 2-4 το 1931. 4η συμμετοχή του για το 2ο Βαλκανικό κύπελλο το 1932 και στον αγώνα Ρουμανία - Ελλάδα 5-3, και τελευταία συμμετοχή στις 2 Ιουλίου 1932 για το Βαλκανικό κύπελλο Βουλγαρία - Ελλάδα 2-0. Πέθανε τον Απρίλιο του 1981. Ποδόσφαιρο:Πρωταθλητής Κύπρου : 1935 Πρωταθλητής Ελλάδος : 1930 Πρωταθλητής Αθήνας : 1929, 1930, 1931Στίβος:Χρυσό Σκυταλοδρομία: πανελλήνιο πρωτάθλημα 1929 Βιογραφικό του στο apoel net ΠΑΕ Παναθηναϊκός, οι συνθέσεις όλων των ομάδων που κατέκτησαν πρωτάθλημα ελλάδος [1][2]. Λίστα με όλους τους διεθνής ποδοσφαιριστές της εθνικής Ελλάδος από την ΕΠΟ ΑΠΟΕΛ 1926 - 2001 75 χρόνια ένδοξης πορείας, Λευκωσία 2002. Β. Μελέκογλου - Α. Μεδρινού - Θ. Νταβέλου 'Εθνική Ελλάδος πορεία μέσα στο χρόνο, Εκδόσεις Παπαζήση, ISBN 960-02-1082-9 Πάνου Φιαμέγκου, Παναθηναϊκός 1908 - 1998 90 χρόνια ιστορικής πορείας, έκδοση Γ. Γεωργαλάς Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελ. 69. ISBN 978-9963-688-87-6.